ai4bharat/Pralekha huggingface dataset:
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 37.60 કરોડ લોકોને રસી આપવામાં આવી
- છેલ્લા 24 કલાકમાં ભારતમાં 41,506 નવા કેસ નોંધાયા
- ભારતનો એક્ટિવ કેસલોડ ઘટીને 4,54,118થયો
- સક્રિય કેસો કુલ કેસોનાં 1.47% થયા
- દેશમાં અત્યાર સુધીમાં કુલ 2,99,75,064 દર્દી સાજા થયા
- છેલ્લા 24 કલાકમાં 41,526 દર્દીઓ સાજા થયા
- સાજા થવાનો દર વધીને 97.20% થયો
- સાપ્તાહિક પોઝિટિવિટી રેટ ઘટીને 5% કરતા ઓછો થઈ ગયો છે, હાલમાં 2.32%
- દૈનિક પોઝિટિવીટી રેટ સતત 20મા દિવસે 3 ટકાથી ઓછો 2.25%એ પહોંચ્યો
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 43.08 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleseDetail.aspx?PRID=1734545
કોવિડ-19 રસીકરણ અપડેટ
વિગત: https://pib.gov.in/PressReleseDetail.aspx?PRID=1734547
નાણાં મંત્રી શ્રીમતી નિર્મલા સીતારામને ત્રીજી જી-20 નાણાં મંત્રીઓ અને સેન્ટ્રલ બેન્કના ગવર્નર્સની મીટિંગમાં હાજરી આપી
વિગત: https://pib.gov.in/PressReleseDetail.aspx?PRID=1734499
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 184
પ્રધાનમંત્રીનું કાર્યાલય
પ્રધાનમંત્રીએ ભારતીય મહિલા ટેબલ ટેનિસ ટીમને સુવર્ણ પદક પ્રાપ્ત કરવા બદલ અભિનંદન પાઠવ્યાં
પ્રધાનમંત્રી શ્રી નરેન્દ્ર મોદીએ ભારતીય મહિલા ટેબલ ટેનિસ ટીમને રાષ્ટ્રમંડળ રમતોમાં સુવર્ણ
પદક પ્રાપ્ત કરવા બદલ અભિનંદન પાઠવ્યા હતા.
પ્રધાનમંત્રીએ કહ્યું, “ભારતીય મહિલા ટેબલ ટેનિસ ટીમને સુયોગ્ય અને ઐતિહાસિક સુવર્ણ પદક!
ટીમને અભિનંદન. આ સિદ્ધિ માટે પ્રસન્નતા.”
RP
(Visitor Counter : 106
નાણા મંત્રાલય
સાર્વભૌમ ગોલ્ડ બોન્ડ યોજના 2021-22 -ઇશ્યૂ કિંમત
21 ઓક્ટોબર, 2021ના ભારત સરકારના નોટિફિકેશન નંબર 4-B/2021ના સંદર્ભમાં, સોવરિન ગોલ્ડ બોન્ડ્સ 2021-22  સબ્સ્ક્રિપ્શન માટે 25-29 ઓક્ટોબર, 2021 દરમિયાન સેટલમેન્ટની તારીખ 02 નવેમ્બર, 2021 સાથે ખોલવામાં આવશે. સબ્સ્ક્રિપ્શન સમયગાળા દરમિયાન બોન્ડની ઇશ્યૂ કિંમત `4,765  - પ્રતિ ગ્રામ હશે, જેમ કે 22 ઓક્ટોબર, 2021 ના રોજ તેમની પ્રેસ રિલીઝમાં આરબીઆઈ દ્વારા પ્રકાશિત કરવામાં આવી હતી.
ભારત સરકારે રિઝર્વ બેંક ઓફ ઈન્ડિયા સાથે પરામર્શ કરીને જે રોકાણકારો ઓનલાઈન અરજી કરે છે અને ડિજિટલ મોડ દ્વારા ચુકવણી કરવામાં આવે છે તેમને ઈશ્યુ પ્રાઈસમાંથી ગ્રામ દીઠ `50  ની છૂટ આપવાનો નિર્ણય લીધો છે. આવા રોકાણકારો માટે ગોલ્ડ બોન્ડની ઇશ્યૂ કિંમત સોનાના ગ્રામ દીઠ `4,715  હશે.
SD/GP/BT
(Visitor Counter : 202
પ્રધાનમંત્રીનું કાર્યાલય
પ્રધાનમંત્રીએ સુજીત વિલ્સનના સફળ બચાવ માટે પ્રાર્થના કરી
પ્રધાનમંત્રી શ્રી નરેન્દ્ર મોદીએ શ્રી સુજીત વિલ્સનના સફળ બચાવ માટે પ્રાર્થના કરી હતી. પ્રધાનમંત્રીએ કહ્યું હતું કે સુજીતને બચાવવા માટે ચાલી રહેલા પ્રયાસો માટે એમણે તમિલનાડુના મુખ્યમંત્રી ડૉ. એડાપ્પડી પલાનીસામી સાથે વાત કરી છે. એમણે કહ્યું હતું કે વિલ્સનની સુરક્ષા સુનિશ્ચિત કરવા માટે દરેક સંભવ પ્રયાસ કરવામાં આવી રહ્યાં છે.
RP
(Visitor Counter : 107
પ્રધાનમંત્રીનું કાર્યાલય
પ્રધાનમંત્રીની ઇસ્લામિક રિપબ્લિક ઓફ ઈરાનના રાષ્ટ્રપતિ સાથે મુલાકાત
પ્રધાનમંત્રી શ્રી નરેન્દ્ર મોદીએ 15મી BRICS સમિટ દરમિયાન ઈરાનના ઈસ્લામિક રિપબ્લિકના પ્રમુખ H.E. ડૉ. સૈયદ ઈબ્રાહિમ રાયસી, 24 ઓગસ્ટ 2023ના રોજ જોહાનિસબર્ગમાં મળ્યા હતા.
બંને નેતાઓએ વેપાર અને રોકાણ, કનેક્ટિવિટી, ઉર્જા અને આતંકવાદ વિરોધી સહિતના વિવિધ ક્ષેત્રોમાં દ્વિપક્ષીય સહયોગને મજબૂત કરવાના માર્ગો પર ચર્ચા કરી હતી. બંને પક્ષો ચાબહાર પ્રોજેક્ટ સહિત ફાસ્ટ ટ્રેક ઈન્ફ્રાસ્ટ્રક્ચર સહયોગ માટે સંમત થયા હતા. નેતાઓએ અફઘાનિસ્તાન સહિત પ્રાદેશિક વિકાસ પર પણ વિચારોનું આદાન-પ્રદાન કર્યું.
પ્રધાનમંત્રીએ રાષ્ટ્રપતિ રાયસીને બ્રિક્સ પરિવારમાં જોડાવા બદલ અભિનંદન પાઠવ્યા હતા.
રાષ્ટ્રપતિ રાયસીએ ચંદ્રયાન મિશનની સફળતા પર પ્રધાનમંત્રીને અભિનંદન પાઠવ્યા અને ઈરાનના બ્રિક્સ સભ્યપદ માટે ભારતના સમર્થન માટે પ્રધાનમંત્રીનો આભાર માન્યો.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
4 મે 2020થી બે અઠવાડિયા સુધી અમલી લૉકડાઉન દરમિયાન ઓરેન્જ ઝોનમાં માણસો અને વાહનોની અવરજવર અંગે સ્પષ્ટતા
દેશમાં કોવિડ-19ના ફેલાવાની સ્થિતિને નિયંત્રણમાં લાવવા માટે લાગુ કરવામાં આવેલા લૉકડાઉનના પગલાં સંદર્ભે વિસ્તૃત સમીક્ષા કર્યા પછી, કેન્દ્રીય ગૃહ મંત્રાલય  દ્વારા ગઇકાલે લૉકડાઉનનો અમલ વધુ બે અઠવાડિયા સુધી લંબાવવા અંગે આદેશ બહાર પાડવામાં આવ્યો હતો જે 4 મે 2020થી લાગુ રહેશે.
ઓરેન્જ ઝોન વિસ્તારોમાં લોકો અને વાહનોની અવરજવર અંગે લોકોના મનમાંથી ગુંચવણો દૂર કરવા માટે  આ સ્પષ્ટતા બહાર પાડવામાં આવી છે જે નીચે મુજબ છે:
ઓરેન્જ ઝોન વિસ્તારમાં, સમગ્ર દેશમાં પ્રતિબંધિત પ્રવૃત્તિઓ ઉપરાંત, આંતર જિલ્લા અને જિલ્લાની અંદરના વિસ્તારમાં બસોના આવનજાવન પર પ્રતિબંધ ચાલુ કરવામાં આવ્યો છે.
અન્ય બે પ્રવૃત્તિઓને કેટલાક પ્રતિબંધો સાથે મંજૂરી આપવામાં આવી છે:
- ટેક્સી અને કેબ ચાલકોને મંજૂરી આપવામાં આવી છે જેમાં એક ડ્રાઇવર સાથે માત્ર બે મુસાફરો બેસી શકશે.
- માત્ર મંજૂરી આપવામાં આવેલી પ્રવૃત્તિઓ માટે લોકો અને વાહનો આંતર જિલ્લામાં અવરજવર કરી શકશે પરંતુ ફોર વ્હીલરમાં ડ્રાઇવર ઉપરાંત મહત્તમ બે મુસાફરો બેસી શકશે.
અન્ય તમામ પ્રવૃત્તિઓને ઓરેન્જ ઝોનમાં કોઇપણ પ્રતિબંધો સિવાય મંજૂરી આપવામાં આવી છે.
જોકે, રાજ્યો/ કેન્દ્ર શાસિત પ્રદેશો તેમના આકલન અને પ્રાથમિકતાઓના આધારે મંજૂરી આપવામાં આવેલી પ્રવૃત્તિઓની સંખ્યામાં વધારો અથવા ઘટાડો કરી શકે છે.
GP/DS
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 50 કરોડ લોકોને રસી આપી નોંધપાત્ર સીમાચિહ્ન પાર કર્યો
- છેલ્લા 24 કલાકમાં ભારતમાં 38,628 નવા કેસ નોંધાયા
- દેશમાં અત્યાર સુધીમાં કુલ 3,10,55,861 દર્દીઓ સાજા થયા
- સાજા થવાનો દર 97.37% થયો
- છેલ્લા 24 કલાકમાં 40,017 દર્દીઓ સાજા થયા
- ભારતમાં સક્રિય કેસનું ભારણ ઘટીને 4,12,153 થયું
- સક્રિય કેસ કુલ કેસનાં 1.29% થયા
- સાપ્તાહિક પોઝિટિવીટી દર ઘટીને 5% કરતા ઓછો થઈ ગયો છે, હાલમાં 2.39% છે
- દૈનિક પોઝિટિવીટી દર 2.21% પહોંચ્યો, જે છેલ્લા 12 દિવસથી 3%થી ઓછો છે
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 47.83 કરોડ પરીક્ષણો કરવામાં આવ્યા
#Unite2FightCorona#IndiaFightsCorona
પ્રેસ ઇન્ફોર્મેશન બ્યુરો
માહિતી અને સૂચના મંત્રાલય
ભારત સરકાર
કોવિડ-19 રસીકરણ અંગે અપડેટ
વધુ વિગતો: https://www.pib.gov.in/PressReleasePage.aspx?PRID=1743498
રાષ્ટ્રીય સંચિત કોવિડ -19 રસીકરણ કવરેજ 50 કરોડનો સીમાચિહ્ન પાર કરી ગયું, છેલ્લા 24 કલાકમાં લગભગ 50 લાખ રસી ડોઝ આપવામાં આવ્યા
વધુ વિગતો: https://www.pib.gov.in/PressReleasePage.aspx?PRID=1743482
પ્રધાનમંત્રીએ મધ્યપ્રદેશના પ્રધાનમંત્રી ગરીબ કલ્યાણ અન્ન યોજના ના લાભાર્થીઓ સાથે સંવાદ કર્યો
વધુ વિગતો: https://www.pib.gov.in/PressReleasePage.aspx?PRID=1743555
પ્રધાનમંત્રી ગરીબ કલ્યાણ અન્ન યોજનાના મધ્ય પ્રદેશના લાભાર્થીઓ સાથે પરામર્શ પ્રસંગે પ્રધાનમંત્રીના સંબોધનનો મૂળપાઠ
વધુ વિગતો: https://www.pib.gov.in/PressReleasePage.aspx?PRID=1743587
મહત્વપૂર્ણ ટ્વીટ્સ
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 169
નાગરિક ઉડ્ડયન મંત્રાલય
નાગરિક ઉડ્ડયન મંત્રી શ્રી જ્યોતિરાદિત્ય સિંધિયાએ ભાવનગર-દિલ્હી રૂટ પર પહેલી સીધી ફ્લાઇટનું ઉદ્ઘાટન કર્યું
કેન્દ્રીય નાગરિક ઉડ્ડયન મંત્રી શ્રી જ્યોતિરાદિત્ય એમ. સિંધિયા, નાગરિક ઉડ્ડયન રાજ્ય મંત્રી જનરલ ડૉ. વી. કે. સિંહે  નાગરિક ઉડ્ડયન મંત્રાલયના સચિવ શ્રી પ્રદીપ ખરોલાની સાથે આજે ભાવનગર-દિલ્હી સેક્ટર માટે સ્પાઇસજેટની પહેલી સીધી ફ્લાઇટને વર્ચ્યુઅલી લીલી ઝંડી બતાવી હતી. ગુજરાતના મુખ્ય મંત્રી શ્રી વિજય રૂપાણીએ આ કાર્યક્રમમાં મુખ્ય મહેમાન તરીકે વર્ચ્યુઅલી ઉપસ્થિત રહી શોભામાં અભિવૃદ્ધિ કરી હતી.
ગુજરાતના નાગરિક ઉડ્ડયન કૅબિનેટ મંત્રી શ્રી ભૂપેન્દ્રસિંહ ચુડાસમા, ભાવનગરનાં સાંસદ અને ભારતીય જનતા પાર્ટીનાં રાષ્ટ્રીય ઉપપ્રમુખ ડૉ. ભારતીબેન ધીરુભાઇ શિયાળ, ભાવનગર નાં ધારાસભ્ય અને મહિલા અને બાળ કલ્યાણ શિક્ષણ અને યાત્રાધામ મંત્રી શ્રીમતી વિભાવરીબેન વિજયભાઇ દવે, ભાવનગર ના ધારાસભ્ય અને મત્સ્યઉદ્યોગ મંત્રી શ્રી પરસોત્તમભાઇ ઓધવજીભાઇ સોલંકી અને ભાવનગર ના ધારાસભ્ય શ્રી જિતેન્દ્રભાઇ સવજીભાઇ વાઘાણી ભાવનગરથી વર્ચ્યુઅલી આ ઉદ્ઘાટનમાં જોડાયાં હતાં. નવી દિલ્હીમાં રાજીવ ગાંધી ભવન ખાતે યોજાયેલા સમારોહ દરમ્યાન નાગરિક ઉડ્ડયન મંત્રાલયનાં સંયુક્ત સચિવ શ્રીમતી ઉષા પઢી, નાગરિક ઉડ્ડયન મંત્રાલય અને એએઆઇના વરિષ્ઠ અધિકારીઓ પણ ઉપસ્થિત રહ્યાં હતાં.
કેન્દ્રીય નાગરિક ઉડ્ડયન મંત્રી શ્રી જ્યોતિરાદિત્ય સિંધિયાએ કહ્યું, ‘ધરોહર શહેર ભાવનગરથી દિલ્હી રૂટ પર પહેલી ડાયરેક્ટ ફ્લાઇટ ઓપરેશનને ઝંડી બતાવતા મને ગૌરવ અને માનની લાગણી થાય છે. પ્રાચીન સમયથી સમગ્ર ગુજરાતની આર્થિક પ્રવૃત્તિઓમાં આ શહેરે મહત્વની ભૂમિકા અદા કરી છે. ડાયમંડ કટિંગ, પૉલિશિંગ અને શિપ બ્રેકિંગ ઇન્ડસ્ટ્રી માટે આ શહેર માત્ર ભારત માટે જ નહીં પણ સમગ્ર વિશ્વ માટે એક મહત્વનું કેન્દ્ર છે. ભાવનગર એ ભારતનું અગ્રણી શહેર છે જ્યાં આપણા પ્રધાનમંત્રી શ્રી નરેન્દ્ર મોદીએ શરૂ કરેલ ‘વોકલ ફોર લોકલ’ અને ‘લોકલ ટુ ગ્લોબલ’ની પ્રતીકાત્મક પહેલનું સંયોજન જોવા મળે છે. વધુમાં, વીઈકલ સ્ક્રૅપેજ નીતિથી પણ ભાવનગરના લોકોને લાભ થશે. આર્થિક પ્રવૃત્તિઓ ઉપરાંત, આ શહેર સમૃદ્ધ સાંસ્કૃતિક અને ઐતિહાસિક મહત્વ ધરાવે છે. આ નવી ફ્લાઇટ્સ ભાવનગરના વેપાર અને વાણિજ્ય ક્ષેત્રને સહાય કરવાની સાથે પ્રદેશના પર્યટન ક્ષેત્ર માટે ઉદ્દીપક તરીકે કાર્ય કરશે.’
ભાવનગરને છ નવા ફ્લાઇટ રૂટ્સ મળશે. ભાવનગરથી દિલ્હી અને ભાવનગરથી સુરતની સીધી ફ્લાઈટ્સની નોન-કનેક્ટિવિટીને કારણે લોકોએ ફ્લાઇટ પકડવા અમદાવાદ જવું પડતું હતું., હવે તેઓ આ સેક્ટર્સ પર શરૂ થયેલી સીધી વિમાની સેવાઓ પસંદ કરીને સરળતાથી મુસાફરી કરી શકે છે. ભાવનગરથી દિલ્હી અને મુંબઈની ફ્લાઇટ્સ મંગળવાર અને શનિવાર સિવાય તમામ દિવસે કાર્યરત રહેશે, 21 ઑગસ્ટ 2021થી શરૂ કરીને ભાવનગરથી સુરતની ફ્લાઇટ ગુરુવાર, શનિવાર અને રવિવારે કાર્યરત રહેશે.
ફ્લાઈટનું સમયપત્રક નીચે મુજબ છે:
|
|
ફ્લાઇટ નંબર
|
|
સેક્ટર
|
|
રવાના
|
|
આગમન
|
|
આવૃત્તિ
|
|
વિમાન
|
|
એસજી 3004
|
|
ભાવનગર-દિલ્હી
|
|
15:45
|
|
17:50
|
|
સોમવાર, બુધવાર, ગુરુવાર, શુક્રવાર અને રવિવાર
|
|
ક્યુ400
|
|
એસજી 3001
|
|
દિલ્હી-ભાવનગર
|
|
6:40
|
|
8:45
|
|
સોમવાર, બુધવાર, ગુરુવાર, શુક્રવાર અને રવિવાર
|
|
ક્યુ400
|
|
એસજી 3001
|
|
ભાવનગર-મુંબઈ
|
|
9:05
|
|
10:10
|
|
સોમવાર, બુધવાર, ગુરુવાર, શુક્રવાર અને રવિવાર
|
|
ક્યુ400
|
|
એસજી 3004
|
|
મુંબઈ-ભાવનગર
|
|
14:20
|
|
15:25
|
|
સોમવાર, બુધવાર, ગુરુવાર, શુક્રવાર અને રવિવાર
|
|
ક્યુ400
|
|
એસજી 3423
|
|
ભાવનગર-સુરત
|
|
14:40
|
|
15:25
|
|
ગુરુવાર, શનિવાર અને રવિવાર
|
|
ક્યુ400
|
|
એસજી 3422
|
|
સુરત-ભાવનગર
|
|
13:35
|
|
14:20
|
|
ગુરુવાર, શનિવાર અને રવિવાર
|
|
ક્યુ400
SD/GP/JD
(Visitor Counter : 256
મંત્રીમંડળ
મંત્રીમંડળે સ્વદેશ દર્શન યોજના અંતર્ગત મંજૂર થયેલા 10 પ્રોજેક્ટ માટે રૂ. 627.40 કરોડનું ભંડોળ મંજૂર કર્યું
વિવિધ નવા પ્રોજેક્ટની મંજૂરી માટે વર્ષ 2019-20 દરમિયાન વધુ રૂ. 1854.67 કરોડ આપવામાં આવશે
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં સ્વદેશ દર્શનની યોજના અંતર્ગત વર્ષ 2018-19 દરમિયાન મંજૂર કરેલી 10 યોજનાઓ માટે 627.40 કરોડ રૂપિયા અને વર્ષ 2019-20 દરમિયાન નવી યોજનાઓની મંજૂરી માટે વધારે 1854.67 કરોડ રૂપિયા આપવાની મંજૂરી આપવામાં આવી છે.
સ્વદેશ દર્શન યોજના અંતર્ગત પર્યટન મંત્રાલય ભારતને વૈશ્વિક સ્તરે પર્યટન સ્થળ બનાવવા માટે અને સંપૂર્ણપણે દેશમાં પર્યટન ક્ષેત્રનું માળખું વિકસિત કરી રહ્યું છે.
પર્યટનના માળખાગત વિકાસની આ વ્યવસ્થાથી ખાનગી ક્ષેત્ર આવક કરવા સાથે સંબંધિત યોજનાઓમાં રોકાણ કરવા ઉત્સુક બનશે, જેથી પર્યટકોને પર્યટનનો શ્રેષ્ઠ અનુભવ મળી શકશે અને એનાથી પર્યટકોની સંખ્યા, આવક અને રોજગારીમાં પણ વધારો થશે.
પૃષ્ઠભૂમિ
વર્ષ 2014-15 માટે બજેટની જાહેરાત થયા પછી પર્યટન મંત્રાલયે જાન્યુઆરી, 2015માં સ્વદેશ દર્શન યોજના  શરૂ કરી હતી. યોજના અંતર્ગત 15 સર્કિટ – હિમાલય સર્કિટ, પૂર્વોત્તર સર્કિટ, કૃષ્ણા સર્કિટ, બૌદ્ધ સર્કિટ અને દરિયાકિનારાની સર્કિટ, રણની સર્કિટ, જનજાતિય સર્કિટ, પારિસ્થિતિક સર્કિટ, વન્ય જીવ સર્કિટ, ગ્રામીણ સર્કિટ, આધ્યાત્મિક સર્કિટ, રામાયણ સર્કિટ, વિરાસત સર્કિટ, તીર્થંકર સર્કિટ અને સૂફી સર્કિટનો વિકાસ કરવામાં આવશે
NP/RP/DS
(Visitor Counter : 145
પ્રધાનમંત્રીનું કાર્યાલય
પ્રધાનમંત્રીએ ડુંગટી ગામના લોકોને -30 ડિગ્રી સેલ્સિયસ તાપમાને પણ નળનું પાણી મેળવવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ પૂર્વી લદ્દાખમાં ડેમજોક પાસેના ડુંગટી ગામના લોકોને -30 ડિગ્રી સેલ્સિયસ તાપમાનમાં પણ નળનું પાણી મેળવવા બદલ અભિનંદન પાઠવ્યા છે.
એમપી, જામ્યાંગ ત્સેરિંગ નામગ્યાલના ટ્વીટનો જવાબ આપતા, પ્રધાનમંત્રીએ ટ્વીટ કર્યું;
“ડુંગટીના લોકોને અભિનંદન! અમે હર ઘર જલ પ્રદાન કરવાના સંકલ્પને પૂર્ણ કરવા માટે પ્રતિબદ્ધ છીએ.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ગ્લાસગોમાં કૉપ-26 શિખર સંમેલનમાં ‘ક્લીન ટેકનોલોજી ઈનોવેશન અને ડિપ્લોયમેન્ટમાં ઝડપ’ વિષય પર આયોજિત સત્રમાં પ્રધાનમંત્રી દ્વારા ટિપ્પણી
મહાનુભાવો
નમસ્કાર!
આજે ‘વન સન, વન વર્લ્ડ, વન ગ્રિડ’ના લોન્ચ સમયે આપ સૌનું સ્વાગત છે. ‘વન સન, વન વર્લ્ડ, વન ગ્રિડ’ની મારી અનેક વર્ષો જૂની પરિકલ્પનાને આજે ઈન્ટરનેશનલ સોલર એલાયન્સ અને યુકેના ગ્રીન ગ્રિડ ઈનિશિયેટિવની પહેલથી, એક નક્કર સ્વરૂપ મળ્યું છે. મહાનુભાવો, ઔદ્યોગિક ક્રાંતિને ફોસિલ ફ્યુલ્સે ઊર્જા આપી હતી. ફોસિલ ફ્યુલ્સના ઉપયોગથી અનેક દેશ તો સમૃદ્ધ થયા પરંતુ આપણી ધરતી, આપણું પર્યાવરણ નિર્ધન થઈ ગયા. ફોસિલ ફ્યુલ્સની હોડથી જિઓ-પોલિટિકલ તણાવ પણ સર્જાયા.પરંતુ આજે ટેકકનોલોજીએ આપણને એક ઉત્તમ વિકલ્પ આપ્યો છે.
મહાનુભાવો,
અમારે ત્યાં હજારો વર્ષ પૂર્વે, સૂર્યોપનિષદમાં કહેવામાં આવ્યું છે, સૂર્યાદ ભવન્તિ, સૂર્યેણ પાલિતાનિ તુ।। અર્થાત્, બધુ સૂર્યથી જ ઉત્પન્ન થયું છે, સૌની ઊર્જાનો સ્ત્રોત સૂર્ય જ છે, અને સૂર્યની ઊર્જાથી જ સૌનું પાલન થાય છે. પૃથ્વી પર જ્યારથી જીવન ઉત્પન્ન થયું, ત્યારથી તમામ પ્રાણીઓનું જીવન ચક્ર, તેમની દિનચર્યા, સૂર્યના ઉદય અને અસ્ત સાથે જોડાયેલી રહી છે. જ્યાં સુધી આ પ્રાકૃતિક કનેક્શન જળવાઈ રહ્યું, ત્યાં સુધી આપણો ગ્રહ પણ સ્વસ્થ રહ્યો. પરંતુ આધુનિક કાળમાં મનુષ્યે સૂર્ય દ્વારા સ્થાપિત ચક્રથી આગળ નીકળવાની હોડમાં, પ્રાકૃતિક સંતુલનમાં ખલેલ પહોંચાડી, અને પોતાના પર્યાવરણને મોટું નુકસાન પહોંચાડી દીધું. જો આપણે ફરીથી પ્રકૃતિ સાથે સંતુલિત જીવનનો સંબંધ સ્થાપિત કરવો હોય તો તેનો માર્ગ આપણા સૂર્યથી જ પ્રકાશિત થશે. માનવતાના ભવિષ્યને બચાવવા માટે આપણે ફરીથી સૂરજની સાથે ચાલવું પડશે.
મહાનુભાવો,
જેટલી ઊર્જા સમગ્ર માનવજાતિ વર્ષભરમાં ઉપયોગ કરે છે, એટલી ઊર્જા સૂર્ય એક કલાકમાં ધરતીને આપે છે. અને આ અપાર ઊર્જા સંપૂર્ણપણે ક્લીન છે, સસ્ટેનેબલ છે. પડકાર માત્ર એટલો છે કે સૌર ઊર્જા દિવસમાં જ ઉપલબ્ધ છે અને હવામાન પર પણ નિર્ભર છે. ‘વન સન, વન વર્લ્ડ, વન ગ્રિડ’ આ પડકારોનો ઉપાય છે. એક વૈશ્વિક ગ્રિડથી ક્લીન એનર્જી દરેક સ્થળે દરેક સમયે મળી શકશે. તેના સંગ્રહની આવશ્યકતા પણ ઓછી હશે અને સોલર પ્રોજેક્ટની વાયેબિલિટી પણ વધશે. આ રચનાત્મક પહેલથી કાર્બન ફૂટપ્રિન્ટ અને ઊર્જાનો ખર્ચ તો ઘટશે જ પણ સાથે અલગ-અલગ ક્ષેત્રો અને દેશો વચ્ચે સહયોગનો એક નવો માર્ગ પણ ખૂલશે. મને પૂરેપૂરો વિશ્વાસ છે કે વન સન, વન વર્લ્ડ, વન ગ્રિડ અને ગ્રીન ગ્રિડ ઈનિશિયેટિવના સામંજસ્યથી એક સંયુક્ત અને સુદૃઢ વૈશ્વિક ગ્રિડનો વિકાસ થઈ શકશે. હું આજે એ પણ જાણકારી આપવા માગું છું કે અમારી સ્પેસ એજન્સી ઈસરો, વિશ્વને એક સોલર કેલ્ક્યુલેટર એપ્લિકેશન આપવા જઈ રહી છે. આ કેલ્ક્યુલેટરથી, સેટેલાઈટ ડેટાના આધારે વિશ્વના કોઈપણ સ્થળે સોલર પાવર પોટેન્શિયલ માપી શકાશે. આ એપ્લિકેશન સોલર પ્રોજેક્ટનું સ્થાન નિર્ધારિત કરવામાં ઉપયોગી થશે તેમજ તેનાથી ‘વન સન, વન વર્લ્ડ, વન ગ્રિડ’ને પણ મજબૂતી મળશે.
મહાનુભાવો,
ફરી એકવાર, હું ISAને અભિનંદન આપું છું, અને મારા મિત્ર બોરિસને તેમના સહયોગ માટે ખૂબ ખૂબ ધન્યવાદ આપું છું. હું તમામ અન્ય દેશોના લીડર્સની ઉપસ્થિતિ માટે પણ હૃદયથી તેમનો આભાર માનું છું.
ધન્યવાદ!
SD/GP/JD
(
ગૃહ મંત્રાલય
નાણાં મંત્રીએ કરેલી આજની જાહેરાતો ગ્રામ્ય અર્થતંત્ર અને માળખાગત સુવિધાઓને વેગ આપવા ઉપરાંત કરોડો ગરીબ લોકો અને પ્રવાસી શ્રમિકોને રોજગારી પૂરી પાડશે :ગૃહ મંત્રી
આર્થિક પેકેજ આરોગ્ય, શિક્ષણ અને બિઝનેસનાં વિવિધ ક્ષેત્રોમાં ગેમચેન્જર  બની રહેશે : શ્રી અમિત શાહ
કોરોના વાયરસ મહામારી સાથે કામ પાર પાડવામાં પ્રધાનમંત્રી શ્રી નરેન્દ્ર મોદીનુ નેતૃત્વ અનેક વિકસિત રાષ્ટ્રોની તુલનામાં ઝળકી ઉઠયુ છે. : ગૃહ મંત્રી
કેન્દ્રીય ગૃહ મંત્રી શ્રી અમિત શાહે પ્રધાન મંત્રી શ્રી નરેન્દ્ર નમોદી અને નાણાં મંત્રી શ્રીમતી નિર્મલા સીતારમણનો આજનુ આર્થિક પેકેજ જાહેર કરવા બદલ આભાર માન્યો છે.
કેન્દ્રીય ગૃહ મંત્રી શ્રી અમિત શાહે જણાવ્યુ છે કે “મોદી સરકારનુ આજનુ પેકેજ આત્મનિર્ભર ભારતનો વિચાર સાકાર કરવામાં ખૂબ જ મહત્વનુ બને રહેશે. આ તમામ પગલાં ગેમ ચેન્જર બની રહેશે. આ પગલાં આરોગ્ય, શિક્ષણ અને બિઝનેસનાં વિવિધ ક્ષેત્રો માટે પરિસ્થિતિ પલટનાર  બની રહેશે અને કરોડો ગરીબ લોકોને રોજગારી પૂરી પાડશે.”
ગ્રામ્ય ભારતને કરવામાં આવેલી ફાળવણી અંગે વાત કરતાં શ્રી શાહે જણાવ્યુ હતું કે “ મોદી સરકાર મારફતે મનરેગા હેઠળ ફાળવવામાં આવેલી રૂ. 40,000 કરોડની રકમ ગરીબો અને પ્રવાસી શ્રમિકો માટે માટે રોજગારી તો પૂરી પાડશે જ પણ સાથે સાથે રોજગારી માટેની ટકાઉ અસ્કયામતો પણ ઉભી કરશે.” આનાથી આપણા ગ્રામ્ય અર્થતંત્ર અને ટકાઉ માળખાગત સુવિધાઓને ભારે વેગ મળશે.
ગૃહ મંત્રીએ કોરોના વાયરસ મહામારીમાં પ્રધાન મંત્રી શ્રી નરેન્દ્ર મોદીએ પૂરી પાડેલી આગેવાની પ્રશંસા કરતાં જણાવ્યુ હતું કે “પ્રધાન મંત્રીએ લોકોને ભવિષ્યમા પણ આવી અન્ય કોઈ મહામારી આવી પડે તો તેનો સામનો કરવા માટે ભારતના આરોગ્ય ક્ષેત્રમાં ચેતના લાવી લોકોને તેના સામના માટે સજજ કર્યા છે. મોદી સરકારે ભારતના દરેક જીલ્લામાં ચેપી રોગોના હોસ્પિટલ બ્લોક્સનુ નિર્માણ કરાવીને તથા લેબોરેટરીનુ નેટવર્કની સાથે સાથે સતર્કતાનુ સ્તર વિસ્તારીને આરોગ્ય ક્ષેત્રે થતા ખર્ચમાં વધારો કર્યો છે અને સંશોધનને પ્રોત્સાહન આપ્યુ છે. મને ખાત્રી છે કે પ્રધાનમંત્રીનુ આ લાંબા ગાળાનુ વિઝન ભારતને તબીબી ક્ષેત્રમાં ઘણુ આગળ લઈ જશે
પબ્લિક સેકટર એન્ટરપ્રાઈઝ પોલિસી અંગે ફેરવિચારણા, આઈબીસી સંબંધી પગલાં કરીને પ્રધાન મંત્રીએ બિઝનેસ કરવામાં આસાની ઉપર વધુ ધ્યાન આપવાના નિર્ણય, કંપનીઓના કાયદામાં ગુનાખોરી વિરોધી જોગવાઈઓ અંગે વધુ વાત કરતાં તેમણે કહ્યું કે આ પ્રકારનાં પગલાં મોદી સરકારનુ ભવિષ્યલક્ષી વિઝન અને આત્મ નિર્ભરતા તરફની કટિબધ્ધતા દર્શાવે છે.
મોદી સરકારે રાજ્યો માટે ધિરાણ લેવાની મર્યાદામાં કરેલા વધારા અંગે વાત કરતાં ગૃહ મંત્રીએ કહ્યું કે આ પગલાથી રાજ્યો માટે રૂ. 4.28 લાખ કરોડના વધારાના સ્ત્રોતો પ્રાપ્ત થશે.અગાઉ રાજ્ય સરકારોને આપેલા અન્ય ભંડોળોનો ઉલ્લેખ કરતાં તેમણે કહ્યું કે કેન્દ્ર સરકારે અગાઉ એપ્રિલમાં રૂ. 46,038 કરોડ કરવેરાના અધિકારો આપ્યા છે. આ ઉપરાંત આવકમાં ઘટાડા સામે રૂ. 12390 કરોડની ગ્રાન્ટ તથા રૂ. 11,000 કરોજ ડેટલુ એસડીઆરએફ ફંડ પૂરૂ પાડ્યુ છે.
GP/DS
(
પ્રધાનમંત્રીનું કાર્યાલય
પ્રધાનમંત્રીએ વિશ્વ યુદ્ધ દરમિયાન ઇટલીમાં લડેલા ભારતીય સૈનિકોની સ્મૃતિમાં સામેલ શીખ સમુદાય અને સંસ્થાઓના પ્રતિનિધિઓ સાથે મુલાકાત કરી
પ્રધાનમંત્રી શ્રી નરેન્દ્ર મોદીએ પ્રથમ અને બીજા વિશ્વયુદ્ધમાં ઇટલીમાં લડેલા ભારતીય સૈનિકોની સ્મૃતિમાં સામેલ શીખ સમુદાય અને સંસ્થાઓના પ્રતિનિધિઓ સહિત વિવિધ સંગઠનોના સભ્યો સાથે મુલાકાત કરી અને વાતચીત કરી.
પ્રધાનમંત્રીએ આ યુદ્ધોમાં ભારતીય સૈનિકોએ બતાવેલ વીરતાને શ્રદ્ધાંજલિ અર્પણ કરી.
SD/GP/BT
(
પ્રધાનમંત્રીનું કાર્યાલય
15મી બ્રિક્સ સમિટમાં પ્રધાનમંત્રીની ભાગીદારી
પ્રધાનમંત્રી શ્રી નરેન્દ્ર મોદીએ 23 ઓગસ્ટ 2023ના રોજ જોહાનિસબર્ગમાં દક્ષિણ આફ્રિકાની અધ્યક્ષતામાં યોજાયેલી 15મી BRICS સમિટમાં ભાગ લીધો હતો.
નેતાઓએ વૈશ્વિક આર્થિક પુનઃપ્રાપ્તિ, આફ્રિકા અને ગ્લોબલ સાઉથ સાથેની ભાગીદારી સહિત ઉત્પાદક ચર્ચાઓ કરી હતી અને બ્રિક્સ એજન્ડા પર અત્યાર સુધીમાં થયેલી પ્રગતિની સમીક્ષા કરી હતી.
પ્રધાનમંત્રીએ તેમના સંબોધન દરમિયાન બ્રિક્સને મજબૂત બનાવવાનું આહ્વાન કર્યું જે આ રીતે હતું:
B - Breaking barriers
R - Revitalising economies
I - Inspiring Innovation
C - Creating opportunities
S - Shaping the future
તેમના વિવિધ હસ્તક્ષેપોમાં, પ્રધાનમંત્રીએ નીચેનાને પ્રકાશિત કર્યા:
● UNSC સુધારાઓ માટે નિર્ધારિત સમયરેખા સેટ કરવા માટે આહ્વાન
● બહુપક્ષીય નાણાકીય સંસ્થાઓના સુધારા માટે આહ્વાન
● WTO ના સુધારા માટે હાકલ કરી
● BRICS ને તેના વિસ્તરણ પર સર્વસંમતિ બનાવવા માટે આહ્વાન કર્યું
● BRICS ને એકતાનો વૈશ્વિક સંદેશ મોકલવા વિનંતી કરી અને ધ્રુવીકરણનો નહીં.
● BRICS સ્પેસ એક્સપ્લોરેશન કન્સોર્ટિયમની રચના પ્રસ્તાવિત
● ભારતીય ડિજિટલ પબ્લિક ઇન્ફ્રાસ્ટ્રક્ચર - BRICS ભાગીદારોને ભારતીય સ્ટેકની ઓફર
● BRICS દેશોમાં કૌશલ્ય મેપિંગ, કૌશલ્ય અને ગતિશીલતાને પ્રોત્સાહન આપવાનો ઉપક્રમ પ્રસ્તાવિત
● આંતરરાષ્ટ્રીય બિગ કેટ એલાયન્સ હેઠળ બિગ કેટ્સ સંરક્ષણ માટે બ્રિક્સ દેશોના પ્રસ્તાવિત સંયુક્ત પ્રયાસો
● BRICS દેશો વચ્ચે પરંપરાગત દવાઓનો ભંડાર સ્થાપિત કરવાનો પ્રસ્તાવ
CB/GP/JD
(
પ્રધાનમંત્રીનું કાર્યાલય
પ્રધાનમંત્રીએ વધુ એક સીમાચિહ્ન હાંસલ કરવા બદલ વૈજ્ઞાનિકો અને એન્જિનિયરોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ વધુ એક સીમાચિહ્ન હાંસલ કરવા બદલ વૈજ્ઞાનિકો અને એન્જિનિયરોને અભિનંદન પાઠવ્યા છે. ગુજરાતમાં સૌપ્રથમ સૌથી મોટા સ્વદેશી 700 મેગાવોટના કાકરાપાર ન્યુક્લિયર પાવર પ્લાન્ટ યુનિટ-3એ સંપૂર્ણ ક્ષમતા સાથે કામગીરી શરૂ કરી.
એક X પોસ્ટમાં, પ્રધાનમંત્રીએ કહ્યું;
“ભારતે વધુ એક સીમાચિહ્ન હાંસલ કર્યું.
ગુજરાતમાં સૌપ્રથમ સૌથી મોટો સ્વદેશી 700 મેગાવોટ કાકરાપાર ન્યુક્લિયર પાવર પ્લાન્ટ યુનિટ-3એ સંપૂર્ણ ક્ષમતાથી કામગીરી શરૂ કરી છે.
આપણા વૈજ્ઞાનિકો અને એન્જિનિયરોને અભિનંદન.”
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ દિગ્ગજ અભિનેતા ઋષિ કપૂરના નિધન અંગે ઘેરા શોકની લગાણી વ્યક્ત કરી
ઋષિ કપૂરજી ‘ટેલેન્ટનું પાવર હાઉસ’ હતા: પ્રધાનમંત્રી
પ્રધાનમંત્રી શ્રી નરેન્દ્ર મોદીએ દિગ્ગજ અભિનેતા ઋષિ કપૂરના નિધન પર ઘેરા શોકની લાગણી વ્યક્ત કરી હતી.
પ્રધાનમંત્રીએ જણાવ્યું હતું કે, “બહુ પ્રતિભાશાળી, પ્રેમાળ અને ખુશ મિજાજી... ઋષિ કપૂરજી નું આવું વ્યક્તિત્વ હતું. તેઓ ટેલેન્ટનું પાવર હાઉસ હતા. હું તેમની સાથે થયેલી વાતચીતને હંમેશા યાદ રાખીશ, ત્યાં સુધી કે સોશિયલ મીડિયા પર થયેલી વાતચીત ને પણ યાદ રાખીશ. તેઓ ફિલ્મો અને ભારતની પ્રગતિ વિશે ખૂબ જ આશાવાદી હતા. હું તેમના નિધનથી વ્યથિત છુ. તેમના પરિવાર અને પ્રશંસકો પ્રત્યે સંવેદના વ્યક્ત કરું છું. ઓમ શાંતિ.”
GP/DS
(
નવા અને નવીનીકરણીય ઉર્જા મંત્રાલય
મંત્રીમંડળે સૌર ઉર્જાના ક્ષેત્રમાં સહયોગ માટે ભારત અને ઉઝબેકિસ્તાન વચ્ચેના સમજૂતી કરાર પર હસ્તાક્ષરને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે સૌર ઉર્જાના ક્ષેત્રમાં સહયોગ માટે ભારત અને ઉઝબેકિસ્તાન વચ્ચે સમજૂતી કરાર  પર હસ્તાક્ષર કરવા મંજૂરી આપી દીધી છે.
કાર્ય હેઠળના મુખ્ય ક્ષેત્રમાં ભારતની નવી અને નવીનીકરણ ઉર્જા મંત્રાલય હેઠળ રાષ્ટ્રીય સૌર ઉર્જા સંસ્થા  અને ઉઝબેકિસ્તાનની આંતરરાષ્ટ્રીય સૌર ઉર્જા સંસ્થા  વચ્ચે પરસ્પર ઓળખવા માટેનો સંશોધન / પ્રદર્શન / પાયલોટ પ્રોજેક્ટ છે. વિસ્તાર:
- સોલર ફોટોવોલ્ટેઇક
- સ્ટોરેજ ટેકનોલોજી
- ટેકનોલોજીનું સ્થાનાંતરણ
પરસ્પર કરારના આધારે બંને પક્ષ આંતરરાષ્ટ્રીય સોલર એલાયન્સ  ના સભ્ય દેશોમાં પાઇલટ પ્રોજેક્ટના અમલીકરણ અને જમાવટ માટે કામ કરશે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રી શ્રી 22 જુલાઇના રોજ ઇન્ડિયા આઈડિયાઝ શિખર સંમેલનને સંબોધિત કરશે.
પ્રધાનમંત્રી શ્રી નરેન્દ્ર મોદી 22 જુલાઇના રોજ ઇન્ડિયા આઈડિયાઝ શિખર સંમેલનમાં મુખ્ય સંબોધન આપશે.
આ શિખર સંમેલનનું આયોજન અમેરિકા-ભારત બિઝનેસ કાઉન્સિલ દ્વારા કરવામાં આવી રહ્યું છે. આ વર્ષે કાઉન્સિલની રચનાની 45મી વર્ષગાંઠ છે. આ વર્ષની ઇન્ડિયા આઈડિયાઝ શિખર સંમેલનની થીમ છે - ‘એક વધુ સારા ભવિષ્યનું નિર્માણ’.
વર્ચુઅલ શિખર સંમેલનમાં ભારતીય અને અમેરિકી સરકારના નીતિ નિર્માતાઓ, રાજ્ય-કક્ષાના અધિકારીઓ, અને વ્યવસાય અને સમાજનાં વિચારક નેતાઓની ઉચ્ચસ્તરીય ઉપસ્થિતિ રહેશે. શિખર સંમેલનના અન્ય મુખ્ય વક્તાઓમાં વિદેશમંત્રી ડૉ. એસ. જયશંકર, અમેરિકાના વિદેશમંત્રી શ્રી માઇક પોમ્પીયો, વર્જિનિયાના સેનેટર અને સેનેટ ઈન્ડિયા કોકસના સહ અધ્યક્ષ શ્રી માર્ક વોર્નર, અન્ય લોકોમાં સંયુક્ત રાષ્ટ્રમાં અમેરિકાની ભૂતપૂર્વ રાજદૂત સુશ્રી નિક્કી હેલી પણ સામેલ છે. આ શિખર સંમેલન ભારત-અમેરિકા સહયોગ અને રોગચાળા પછીના વિશ્વમાં બંને દેશો વચ્ચેના સંબંધના ભાવિ સહિતના ક્ષેત્રો પરની ચર્ચાનું સાક્ષી બનશે.
DS/GP/BT
(
મંત્રીમંડળ
મંત્રીમંડળે એનએચએઆઈને ઇન્ફ્રાસ્ટ્રક્ચર ઇન્વેસ્ટમેન્ટ ટ્રસ્ટ સ્થાપિત કરવાની અને નેશનલ હાઇવે પ્રોજેક્ટ્સને મોનેટાઇઝ કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કેન્દ્રીય માર્ગ પરિવહન અને રાજમાર્ગ મંત્રાલયની ભારતીય રાષ્ટ્રીય રાજમાર્ગ સત્તામંડળ  ને સેબીએ જાહેર કરેલી આઇએનવીઆઇટી માર્ગદર્શિકા મુજબ ઇન્ફ્રાસ્ટ્રક્ચર ઇન્વેસ્ટમેન્ટ ટ્રસ્ટ  સ્થાપિત કરવાની સત્તા આપવાની દરખાસ્તને મંજૂરી આપી છે.
અસર:
આઇએનવીઆઇટી રોકાણકારોને વધારે અનુકૂળતા આપવા માટેનાં માધ્યમ તરીકે કામ કરે છે અને નીચેની તકો ઊભી કરશે એવી અપેક્ષા છેઃ
- વિશેષ ઓ એન્ડ એમ કન્સેશનરીઝનું જનરેશન.
- ભારતીય હાઇવે માર્કેટમાં પેશન્ટ કેપિટલ  ને આકર્ષવી, કારણ કે આ રોકાણકારો નિર્માણનું જોખમ ખેડતા નથી અને લાંબા ગાળે સ્થિર વળતર આપતી મિલકતોમાં રોકાણ કરવામાં રસ ધરાવે છે.
- રિટેલ સ્થાનિક બચત અને વિશેષ સંસ્થાઓ નાં ભંડોળનું રોકાણ આઇએનવીઆઇટી મારફતે માળખાગત ક્ષેત્રમાં કરશે.
પૃષ્ઠભૂમિ:
માર્ગો અને રાજમાર્ગો અર્થતંત્રની જીવનરેખા છે, જે અંતરિયાળ અને દૂરદરાજનાં વિસ્તારોને જોડે છે તથા પ્રાદેશિક અને અખિલ ભારતીય ધોરણે અસરકારક પરિવહનને સુનિશ્ચિત કરે છે. રાષ્ટ્રીય રાજમાર્ગોનો વિકાસ પ્રદેશનાં સંપૂર્ણ આર્થિક વિકાસને વધારવા અને વેપારને સુવિધા આપવાની દ્રષ્ટિએ બહુસ્તરીય અસર ધરાવે છે.
ઓક્ટોબર, 2017માં ભારત સરકારે ભારતમાલા પરિયોજના શરૂ કરી હતી, જે કુલ રૂ. 5,35,000 કરોડનાં કુલ રોકાણ સાથે 24,800 કિલોમીટરના વિકાસ માટે ભારત સરકારના મહત્ત્વાકાંક્ષી રાજમાર્ગ વિકાસ કાર્યક્રમ છે.
ભારતમાલા પ્રોગ્રામનાં વ્યાપને ધ્યાનમાં રાખીને એનએચએઆઈને સૂચિત સમયરેખામાં પૂર્ણ કરવા માટે પર્યાપ્ત ભંડોળની જરૂર પડશે. આ કવાયતનાં ભાગરૂપે કામ કરી શકે એવો વિકલ્પ રાષ્ટ્રીય રાજમાર્ગની મિલકતોનું સંપૂર્ણ મોનેટાઇઝેશન કરવાનો છે, જેથી એનું મૂલ્ય મળે અને રાષ્ટ્રીય રાજમાર્ગોનાં નિર્માણમાં રોકાણ કરવા ખાનગી કંપનીઓને આકર્ષક યોજનાઓ ઓફર થશે.
અમલીકરણઃ
નવા ધિરાણનાં માધ્યમોનો ઉપયોગ કરવો એનએચએઆઈ જેવી સંસ્થાઓ માટે જરૂરી બની ગયો છે, જે ભંડોળ મેળવવા માટે હાલ મર્યાદિત સ્ત્રોતો ધરાવે છે. તત્કાલિન નાણાં મંત્રીએ વર્ષ 2018-19નાં વર્ષ માટે એમના બજેટ ભાષણમાં કહ્યું હતું કે, એનએચએઆઈ સ્પેશ્યલ પર્પઝ વ્હિકલ્સમાં એની રોડ મિલકતોને સંગઠિત કરવા અને ટોલ, ઓપરેટ અને ટ્રાન્સફર મોડલ તથા ઇન્ફ્રાસ્ટ્રક્ચર ઇન્વેસ્ટમેન્ટ ટ્રસ્ટ  જેવા માળખાને નવીન રીતે મોનેટાઇઝ કરવા માટે ઉપયોગ કરવા વિચારણા કરી શકે છે.
જાણકારી અને અનુભવને આધારે એનએચએઆઈ મૂડીબજારો દ્વારા વધારાનાં સ્ત્રોતો ઊભી કરવાનાં ઉદ્દેશ સાથે પૂર્ણ થયેલા અને કાર્યરત થયેલા રાષ્ટ્રીય રાજમાર્ગ પ્રોજેક્ટ્સને મોનેટાઇઝ કરવા આઇએનવીઆઇટી સ્થાપિત કરવા પર સક્રિયપણે કાર્યરત છે.
એનએચએઆઈનાં આઇએનવીઆઇટી એક ટ્રસ્ટ હશે, જેની સ્થાપના એનએચએઆઈ દ્વારા ભારતીય ટ્રસ્ટ ધારા, 1882 અને સીક્યોરિટીઝ એન્ડ એક્સચેન્જ બોર્ડ ઓફ ઇન્ડિયા  રેગ્યુલેશન્સ, 2014 હેઠળ થશે. આઇએનવીઆઇટી ટ્રસ્ટની રચના ઇન્ફ્રાસ્ટ્રક્ચર પ્રોજેક્ટ્સ માં મુખ્યત્વે રોકાણનાં ઉદ્દેશ સાથે થશે. આઇએનવીઆઇટી એસપીવી કે હોલ્ડિંગ મારફતે કે પ્રત્યક્ષ રીતે એસેટમાં હોલ્ડિંગ ધરાવી શકે છે.
RP/DS
(